
Előterjesztés
a Közgyűlés részére
Tisztelt Közgyűlés!
Budapest Főváros Önkormányzata 2012. évi költségvetéséről szóló 14/2012. (III. 20.) Főv. Kgy. rendelet (továbbiakban: költségvetési rendelet) módosítását:

	· a központi költségvetésből 2012. szeptember 01. – november 11. között kapott pótelőirányzatok,

	· a közgyűlési döntések végrehajtása,

	· az egyéb, feladat végrehajtáshoz kapcsolódó előirányzat-rendezések 


teszik szükségessé.


I. Javaslat a központi pótelőirányzatok és meghatározott célra átvett pénzeszközök tervbevételére

	1) 
	A központi költségvetésből 2012. szeptember 01. – október 31. között kapott 180.046 ezer Ft összegű pótelőirányzatot a „8511 Normatív kötött felhasználású támogatások” címen javasolom tervbe venni, és a céloknak megfelelően az alábbiak szerint javasolom az előirányzatokat megemelni:

	
	a)
	a hajléktalanok rendszeres szociális segélye címen szeptember, október hóra 170.150 ezer Ft-tal a „7206 Igazgatási és hatósági feladatok” cím támogatási és kiadási, azon belül a működési célú pénzeszközátadás áht-n kívülre előirányzatát,

	
	b)
	a hajléktalan időskorúak járadékára szeptember, október hóra biztosított 9.896 ezer Ft-tal a „7206 Igazgatási és hatósági feladatok” cím támogatási és kiadási, azon belül a működési célú pénzeszközátadás áht-n kívülre előirányzatát.




	2) 
	A központi költségvetésből kapott 8.162.518 ezer Ft-tal javasolom megemelni a „8526 Központosított pótelőirányzatok” cím bevételi előirányzatát, egyidejűleg:

	
	a)
	javasolom megemelni a Hátrányos helyzetű tanulók Arany János Programjainak támogatására érkezett 15.435 ezer Ft-tal az érintett oktatási intézmények támogatási és kiadási előirányzatát (a kiadásból: személyi juttatások 7.826 ezer Ft, munkaadókat terhelő járulékok és szociális hozzájárulási adó 2.113 ezer Ft, ellátottak pénzbeli juttatása 400 ezer Ft, dologi kiadások 5.096 ezer Ft), 
egyidejűleg a programban résztvevő tanulók számának 9 fővel való csökkenése miatt javasolom csökkenteni a „8411 Pénzügytechnikai feladatok” cím kiadási, azon belül a dologi kiadások előirányzatát 4.410 ezer Ft-tal,

	
	b)
	esélyegyenlőséget szolgáló intézkedések egyes sajátos közoktatási feladatok támogatására biztosított előirányzatok között: 

	
	
	a felzárkóztató oktatás támogatásának lebonyolítására kapott 11.520.ezer Ft-tal javasolom megemelni az érintett oktatási intézmények támogatási és kiadási előirányzatát (a kiadásból: személyi juttatások 1.569 ezer Ft, munkaadókat terhelő járulékok és szociális hozzájárulási adó 424 ezer Ft, dologi kiadások 9.527 ezer Ft),

	
	
	javasolom megemelni a szakközépiskola 11-12. évfolyamán az iskolai gyakorlati oktatás támogatására biztosított 38.206 ezer Ft-tal az érintett oktatási intézmények támogatási és kiadási előirányzatát (a kiadásból: személyi juttatások 13.477 ezer Ft, munkaadókat terhelő járulékok és szociális hozzájárulási adó 3.612 ezer Ft, dologi kiadások 18.178 ezer Ft, intézményi beruházások 2.939 ezer Ft),

	
	
	javasolom megemelni az esélyegyenlőséget, felzárkóztatást segítő támogatásra, a gyermekgyógyüdülőkben tartós gyógykezelés alatt gyermekek oktatásának támogatására biztosított 1.150 ezer Ft-tal:
· a „370300 Gyógypedagógiai Intézmények Gazdasági Szervezete” cím támogatási és kiadási, azon belül a dologi kiadások előirányzatát 650 ezer Ft-tal,
· a „370312 Fővárosi Iskolaszanatórium Általános Iskola” cím támogatási és kiadási előirányzatát 500 ezer Ft-tal (a kiadásból: személyi juttatások 394 ezer Ft, munkaadókat terhelő járulékok és szociális hozzájárulási adó 106 ezer Ft),

	
	c)
	javasolom csökkenteni a helyi közösségi közlekedés normatív támogatására szeptember, október, november hónapokra biztosított 8.050.000 ezer Ft-tal a „8535 Támogatásértékű működési bevétel” cím bevételi előirányzatát, forráscsere miatt,

	
	d)
	javasolom megemelni a muzeális intézmények szakmai támogatására biztosított 40.000 ezer Ft-tal az „5501 Budapesti Történet Múzeum” cím támogatási és kiadási, azon belül a dologi kiadások előirányzatát, 

	
	e)
	javasolom megemelni a helyi szervezési intézkedésekhez (létszámleépítés) kapcsolódó többletkiadások támogatására biztosított 10.617 ezer Ft-tal a „9114 Céltartalék az önkormányzati szerkezetátalakításhoz kapcsolódó kiadásokra” cím kiadási, azon belül a működési célú tartalék előirányzatát.



	3) 

	A normatív hozzájárulásokhoz és támogatásokhoz kapcsolódó július havi lemondások és pótigénylések alapján a Fővárosi Önkormányzatot a központi költségvetésből 47.357 ezer Ft többlet állami hozzájárulás illeti meg. Az előirányzatok rendezése érdekében javasolom megemelni az alábbi címek előirányzatát:
· a „8507 Normatív hozzájárulások” cím bevételi előirányzatát 36.417 ezer Ft-tal, egyidejűleg azonos összeggel javasolom megemelni a „9300 Általános tartalék” cím kiadási előirányzatát,
· a „8511 Normatív kötött felhasználású támogatások” cím bevételi előirányzatát 10.940 ezer Ft-tal, egyidejűleg megemelni javasolom az alábbi intézmények támogatási és kiadási, azon belül a dologi kiadások előirányzatát:
a „3703 Gyógypedagógiai Intézmények Gazdasági Szervezete” címen 4.800 ezer Ft-tal,
a „3707 Építőipari TISZK Gazdasági Szervezete” címen 6.140 ezer Ft-tal.





	4) 
	A költségvetési szerveknél foglalkoztatottak 2012. évi adó- és járulékváltozásai ellentételezésére szolgáló kompenzációra (08-09. hó után) biztosított 312.132 ezer Ft-tal javasolom megemelni a „8509 Egyéb központi támogatás” cím bevételi előirányzatát, egyidejűleg azonos összeggel javasolom megemelni az érintett intézmények és a Főpolgármesteri Hivatal támogatási és kiadási előirányzatát (a kiadásból: személyi juttatások 245.774 ezer Ft, munkaadókat terhelő járulékok és szociális hozzájárulási adó 66.358 ezer Ft) az alábbiak szerint:
· egyéb intézmények támogatása 9.352 ezer Ft (a kiadásból: személyi juttatások 7.364 ezer Ft, munkaadókat terhelő járulékok és szociális hozzájárulási adó 1.988 ezer Ft),
· szociális intézmények támogatása 53.368 ezer Ft (a kiadásból: személyi juttatások 42.022 ezer Ft, munkaadókat terhelő járulékok és szociális hozzájárulási adó 11.346 ezer Ft),
· oktatási intézmények támogatása 174.021 ezer Ft (a kiadásból: személyi juttatások 137.025 ezer Ft, munkaadókat terhelő járulékok és szociális hozzájárulási adó 36.996 ezer Ft,
· gyermekvédelmi intézmények támogatása 40.442 ezer Ft (a kiadásból: személyi juttatások 31.845 ezer Ft, munkaadókat terhelő járulékok és szociális hozzájárulási adó 8.597 ezer Ft),
· kulturális- és sport intézmények támogatása 25.826 ezer Ft (a kiadásból: személyi juttatások 20.335 ezer Ft, munkaadókat terhelő járulékok és szociális hozzájárulási adó 5.491 ezer Ft),
· a „7101 Igazgatási apparátus kiadásai” cím támogatása 9.123 ezer Ft (a kiadásból: személyi juttatások 7.183 ezer Ft, munkaadókat terhelő járulékok és szociális hozzájárulási adó 1.940 ezer Ft).



	5) 
	A szociális foglalkoztatás támogatására a központi költségvetésből kapott 120.824 ezer Ft-tal javasolom megemelni a „8535 Támogatásértékű működési bevétel” cím bevételi, azon belül a támogatásértékű működési bevétel TB alap nélkül előirányzatát, valamint az érintett szociálpolitikai intézmények támogatási és kiadási előirányzatát (a kiadásból: személyi juttatások 99.516 ezer Ft, munkaadókat terhelő járulékok és szociális hozzájárulási adó 16.361 ezer Ft, dologi kiadások 4.947 ezer Ft).





II. A Fővárosi Közgyűlés korábbi ülésein hozott döntéseinek megfelelő előirányzat rendezési javaslatok

	1) 
	A Fővárosi Közgyűlés 2011. november 30-i döntésének megfelelően munkamegosztási megállapodásból eredő gazdasági átszervezés miatt a „4215 II. Rákóczi Ferenc Gyermekotthon” cím létszámkeretét 2012. november 1-jével 1 fővel javasolom csökkenteni. 



	2) 
	A Fővárosi Közgyűlés 2012 szeptember 13-i döntéséből következően gyermekotthonok egyesítéséből fakadó gazdasági átszervezés miatt a „4233 Fővárosi Önkormányzat Csecsemőket, Kisgyermekeket és Fogyatékosokat Befogadó Gyermekotthonai” cím létszámkeretét 2012. november 1-i hatállyal 380 fővel javasolom csökkenteni, ugyanakkor javasolom megemelni a „4301 Budapest Főváros Önkormányzatának Fővárosi Gyermekvédelmi Intézményeinek Gazdasági Szervezete” cím létszámkeretét 120 álláshellyel, és a „430106 Budapest Főváros Önkormányzatának Sztehlo Gábor Gyermekotthona és Fogyatékosokat Befogadó Otthonai” cím létszámkeretét 260 fővel.



	3) 
	A Fővárosi Közgyűlés 2012. október 15-i döntésének megfelelően a Közraktár épületegyüttes (CET) a 2.709.707 EUR összegű vételár kifizetéséhez 302 Ft/EUR árfolyamon számolva, a fedezet biztosítása érdekében javasolom 820.000 ezer Ft-tal csökkenteni a „9300 Általános tartalék” cím kiadási előirányzatát, egyidejűleg azonos összeggel javasolom tervbe venni az új „8464 WHB Követelés-vásárlás (CET)” cím kiadási, azon belül dologi kiadások előirányzatát. 





	4) 
	A Fővárosi Közgyűlés október 31-i döntésének megfelelően Budapest Főváros Önkormányzata és intézményei beruházási és felújítási tevékenységéről szóló rendelet értelmében biztosított jogkörében eljárva jóváhagyta a „Nyomdagépek beszerzése” beruházás 1. és 2. számú mellékletekben határozattal jóváhagyott engedélyokiratok lezárását.  Ezzel egyidejűleg hatályon kívül helyezte a 006284 és 006501 azonosító számú „Nyomdagépek beszerzése” feladat engedélyokiratát. A feladat végrehajtása érdekében javasolom csökkenteni a „7403 Hivatali beruházások” címen belül a 006284 azonosító számú „Nyomdagépek beszerzése” feladat előirányzatát 10.605 ezer Ft-tal, a 006501 azonosító számú „Nyomdagépek beszerzése” feladat előirányzatát 3.351 ezer Ft-tal, ezzel egyidejűleg 13.956 ezer Ft-tal javasolom megemelni a „7403 Hivatali beruházások” címen belül a 006633 azonosító számú „Nyomdagépek beszerzése” feladat előirányzatát, és átnevezni „Nyomdagépek beszerzése 2012-2018” feladatra. 



	5) 
	A Fővárosi Közgyűlés október 31-i döntésével támogatta „A fővárosi szelektív hulladékgyűjtési rendszer kialakítása” feladat módosított összköltséggel történő megvalósítását. A feladat összköltsége 5.388.144 ezer Ft-ra változik, 2012. évi üteme változatlan marad (112.748 ezer Ft, ebből: KEOP támogatás 83.300 ezer Ft, FKF Zrt.-től átvett 29.448 ezer Ft), 2013. évi üteme 3.359.195 ezer Ft-ra (ebből: KEOP támogatás 2.750.234 ezer Ft, FKF Zrt.-től átvett 608.961 ezer Ft) változik, 2014. évi üteme 1.916.201 ezer Ft-ra (ebből: KEOP támogatás 1.558.922 ezer Ft, FKF Zrt.-től átvett 357.279 ezer Ft) változik.



	6) 
	A Fővárosi Közgyűlés október 31-i döntésének megfelelően az „Orczy kert rehabilitációja” feladat pénzügyi fedezetének biztosítása érdekében javasolom csökkenteni a „8403 Önkormányzati beruházások” címen belül az „Orczy kert rehabilitációja” feladat előirányzatát 19.751 ezer Ft-tal és ezzel egyidejűleg, azonos összeggel megemelni a „9112 Évközi indítású beruházások” címen belül a „Fejlesztések átütemezésének tartaléka” előirányzatát. A feladat 2013. évi ütemét megemeli 8.104 ezer Ft-tal, a 2014. évi ütemét pedig 11.647 ezer Ft-tal. A feladat összköltsége változatlanul: 2.182,893 ezer Ft, tény 2011. december 31-ig: 2.079.802  ezer Ft, 2012. évi üteme: 57.840 ezer Ft, 2013. évi üteme: 33.604 ezer Ft, 2014. évi üteme 11.647 ezer Ft.



	7) 
	A Fővárosi Közgyűlés október 31-i döntéséből adódóan a BFVT-vel kötött Közszolgáltatási Szerződésben foglalt feladatok végrehajtásának fedezeteként a 2012. november 5-től – 2013. március 10.-ig tartó időszakra egyszeri jelleggel javasolom módosítani a bevételi és kiadási címek előirányzatait.
Javasolom tartósan csökkenteni:
· A „8250 BFVK Zrt. közszolgáltatás” cím kiadási, azon belül a dologi kiadások előirányzatát a 002-es törzsszám: településrendezési feladatok (Városfejlesztési koncepció) soron 117.870 ezer Ft-tal, 
· a „7202 Főépítészi feladatok„ cím támogatási és kiadási, azon belül a dologi kiadások előirányzatát 30.767 ezer Ft-tal, 
· a „7203 Városrendezési feladatok” cím támogatási és kiadási, azon belül dologi kiadások előirányzatát 26.723 ezer Ft-tal. 
Egyidejűleg javasolom tervbe venni 175.360 ezer Ft-ot a BFVT Kft. közszolgáltatási feladatainak ellentételezésére az új „8219 BFVT Kft közszolgáltatás” cím kiadási, azon belül a dologi kiadások előirányzatán.



	8) 
	A Fővárosi Közgyűlés október 31-i döntésével támogatta a Települési Értékvédelmi Támogatásra vonatkozó pályázat kiírását, az előterjesztéshez csatolt 1. és 2. számú mellékletekben foglaltak szerint. A pályázat megfelelő fedezetének biztosítása érdekében javasolom csökkenteni 16.825 ezer Ft-tal a „8816 Települési értékvédelmi támogatás” cím kiadási, azon belül a felújítási célú pénzeszköz átadás áht-n kívülre előirányzatát, ezzel egyidejűleg azonos összeggel javasolom címen belül megemelni a felhalmozási célú támogatási kölcsön nyújtása előirányzatot.





	9) 
	A Fővárosi Közgyűlés október 31-i döntésének megfelelően „A budapesti közösségi közlekedés fejlesztése – a Pesti úton buszsáv kialakítása útpálya szélesítéssel” feladat végrehajtásának érdekében javasolom csökkenteni 
· a „8536 Támogatásértékű beruházási bevétel” cím „KMOP XVII. Pesti úti buszsáv kialakítása” című feladat 2012. évi előirányzatát 161.896 ezer Ft-tal, 
· a „8403 Önkormányzati beruházások” címen belül a „XVII. Pesti úti buszsáv kialakítása” feladat előirányzatát 172.310 ezer Ft-tal, 
ugyanakkor javasolom megemelni a „9112 Évközi indítású beruházások” címen belül a „Fejlesztések átütemezésének tartaléka” előirányzatot 10.414 ezer Ft-tal. A feladat 2012. évi üteme 68.768 ezer Ft (ebből EU támogatás: 23.500 ezer FT, saját forrás: 45.268 ezer Ft) 2013. évi üteme 172.310 ezer Ft (ebből EU támogatás: 161.896 ezer Ft, saját forrás: 10.414 ezer Ft), a feladat összköltsége változatlan, 243.348 ezer Ft. 



	10) 
	A Fővárosi Közgyűlés október 31-i döntésének megfelelően a „Javaslat az európai uniós támogatásból megvalósuló közlekedési projektek támogatási szerződéseinek módosítására” című előterjesztésből adódóan a költségvetési beszámolóval való egyezőség és a támogatási szerződésekkel történő összhang megteremtése érdekében javasolom megemelni a „8536 Támogatásértékű beruházási bevétel” cím, azon belül a 
· „KMOP Csepeli gerincút kiépítése I. szakasz”, feladat előirányzatát 169.290 ezer Ft-tal, „
· „KMOP Rákoskeresztúri buszkorridor” feladat előirányzatát 40.915 ezer Ft-tal.
Továbbá javasolom megemelni a „8403 Önkormányzati beruházások„ címen belül a 
· „Csepeli Gerincút kiépítése I. szakasz” feladat előirányzatát 169.290 ezer Ft-tal
A feladat 2012. évi üteme 3.071.078 ezer Ft (ebből EU támogatás: 1.612.984 ezer Ft, saját forrás: 1.458.094 ezer Ft), 2011. december 31-ig tény: 7.164.712 ezer Ft (ebből EU támogatás: 2.302.134 ezer Ft, saját forrás: 4.862.578 ezer Ft), a feladat összköltsége 10.235.790 ezer Ft-ra módosul. 
· „Rákoskeresztúri buszkorridor” feladat előirányzatát 40.915 ezer Ft-tal.
Az engedélyokirattal való egyezőség biztosítása érdekében csökkenti a „8403 Önkormányzati beruházások” címen belül a „Rákoskeresztúri buszkorridor” feladat előirányzatát 
egyidejűleg azonos összeggel megemeli a „9112 Évközi indítású beruházások” címen belül a „Fejlesztések átütemezésének tartaléka” előirányzatot.
A feladat 2013. évi üteme 100.477 ezer Ft (ebből EU támogatás: 82.906 ezer Ft, saját forrás: 17.571 ezer Ft), 2012. évi üteme 723.433 ezer Ft, (ebből EU támogatás: 459.435 ezer Ft, saját forrás: 263.998 ezer Ft)  2011. december 31-ig tény: 530.205 ezer Ft (ebből EU támogatás: 339.331 ezer Ft, saját forrás: 190.874 ezer Ft), a feladat összköltsége 1.354.115 ezer Ft-ra módosul.



	11) 
	A Fővárosi Közgyűlés október 31-i döntésével hozzájárult a „Javaslat a  KMOP-2.1.2. konstrukció keretében megvalósult, 4 db kerékpárút-fejlesztési projekt támogatási szerződésének módosításához.” Ennek értelmében a Támogatási Szerződés módosításával történő összhang megteremtése érdekében javasolom csökkenteni a „8536 Támogatásértékű beruházási bevétel” cím, azon belül a:
· „XVII ker. Pesti út menti kerékpárút I. szakasz” feladat előirányzatát 366 ezer Ft-tal,
· „XI. ker. „Bogdánfy úti kerékpársáv” feladat előirányzatát 366 ezer Ft-tal,
· „XVII. ker. Pesti út menti kerékpárút II. szakasz” feladat előirányzatát 366 ezer Ft-tal,
· „XXI ker. Ady Endre úti kerékpárút” feladat előirányzatát 371 ezer Ft-tal.
Ezzel egyidejűleg javasolom csökkenteni a „8403 Önkormányzati beruházások” cím, azon belül a: 
· „XVII ker. Pesti út menti kerékpárút I. szakasz” feladat előirányzatát 400 ezer Ft-tal,
· „XI. ker. Bogdánfy úti kerékpársáv” feladat előirányzatát 366 ezer Ft-tal,
· „XXI ker. Ady Endre úti kerékpárút feladat előirányzatát 1.151 ezer Ft-tal,
továbbá címen belül javasolom megemelni „XVII. ker. Pesti út menti kerékpárút II. szakasz” feladat előirányzatát 406 ezer Ft-tal. 
Javasolom továbbá megemelni a „9300 Általános tartalék” kiadási előirányzatát 42 ezer Ft-tal.



	12) 
	A Fővárosi Közgyűlés október 31-i döntésével hozzájárult a Városligeti műjégpálya intézményének a hűtéstechnológiai rendszer rendeltetésszerű és biztonságos üzemeltetéséhez munkáinak elvégzéséhez. A feladat elvégzése érdekében javasolom csökkenteni a „8403 Önkormányzati beruházások” címen belül a „Városliget kapuja, Városligeti Műjégpálya rekonstrukció” feladat előirányzatát 45.720 ezer Ft-tal, és ezzel egyidejűleg javasolom megemelni az „5802 Városligeti Műjégpálya” cím támogatási és kiadási, azon belül céljelleggel támogatott intézményi beruházások előirányzatát és javasolom tervbe venni az új „Városligeti Műjégpálya hűtéstechnológiai rendszerének kiegészítő beruházási feladatai” nevű feladatot.



	13) 
	A Fővárosi Közgyűlés október 31-i döntésének megfelelően a 2012/2013 tanévi feladatváltozások miatt javasolom 
a) 60 engedélyezett álláshelyet érintő végleges létszámcsökkentést végrehajtását, melyhez kapcsolódóan 2012. november 1-i hatállyal 30 álláshelyet megszüntetését az érintett oktatási intézményekben
b) a döntés értelmében 6 fő munkavállaló prémiumévek programban való részvételének lejárata miatt 2012. november 1-jétől 6 álláshellyel csökkenteni az érintett oktatási intézmények létszámkeretét
c) a 2012/2013 tanévi feladatváltozásokhoz kapcsolódó végleges létszámcsökkentés miatti pénzügyi kötelezettségek teljesíthetősége érdekében egyszeri jelleggel javasolom 40.838 ezer Ft-tal csökkenteni a „9114 Céltartalék az önkormányzati szerkezetátalakításhoz kapcsolódó kiadásokra” cím kiadási előirányzatát, ezzel egyidejűleg megemelni az érintett oktatási intézmények támogatási és kiadási előirányzatát (a kiadásból: személyi juttatások 32.154 ezer Ft, munkaadókat terhelő járulékok és szociális hozzájárulási adó 8.684 ezer Ft),
d) a tantárgyfelosztáson alapuló feladatváltozások miatt javasolom csökkenteni az érintett intézmények támogatási és kiadási előirányzatát 17.664 ezer Ft-tal (a kiadásból: személyi juttatások 16.275 ezer Ft csökken, munkaadókat terhelő járulékok és szociális hozzájárulási adó 4.389 ezer Ft csökken, dologi kiadások 3.000 ezer Ft nő), ezzel egyidejűleg javasolom megemelni a „9300 Általános tartalék” cím kiadási előirányzatát 17.664 ezer Ft-tal, 
e) a Kollégiumok Gazdasági Szervezete és a Színes TISZK Gazdasági Szervezete működőképességéhez szükséges pótelőirányzat biztosítására javasolom csökkenteni a „8319 Súlyos tanulási és magatartási problémával küzdő gyermekeket, tanulókat oktató nonprofit szervezetek támogatása” cím kiadási, azon belül a működési célú pénzeszközátadás áht-n kívülre előirányzatát 119.453 ezer Ft-tal, egyidejűleg javasolom megemelni egyszeri jelleggel 
· a „3702 Kollégiumok Gazdasági Szervezete” cím támogatási és kiadási előirányzatát, azon belül dologi kiadások előirányzatát 70.000 ezer Ft-tal,
·  a „3715 Színes TISZK Gazdasági Szervezete” cím támogatási és kiadási előirányzatát, azon belül dologi kiadások előirányzatát 40.000 ezer Ft.-tal,
·  a „9300 Általános tartalék” cím kiadási előirányzatát 9.453 ezer Ft-tal,
f) a szakiskolai és szakközépiskolai alapozó képzéshez a 2012/ 2013. tanév első négy hónapjára szükséges dologi kiadások biztosítása érdekében 101.606 ezer Ft-tal javasolom csökkenteni a „9300 Általános tartalék” cím kiadási előirányzatát, egyidejűleg azonos összeggel javasolom megemelni az érintett intézmények támogatási és kiadási, azon belül a dologi kiadások előirányzatát egyszeri jelleggel,
g) az érettségi és szakmai vizsgákhoz kapcsolódó díjazások kifizetése érdekében csökkenteni javasolom 
· a „9157 Céltartalék érettségik és szakmai vizsgáztatás díjazására” cím előirányzatát 437.736 ezer Ft-tal,
·  a „9300 Általános tartalék” cím előirányzatát 14.360 ezer Ft-tal,
 egyidejűleg javasolom megemelni egyszeri jelleggel az érintett intézmények támogatási és kiadási előirányzatát 452.096 ezer Ft-tal (a kiadásból: személyi juttatások 354.931 ezer Ft, munkaadókat terhelő járulékok és szociális hozzájárulási adó 95.478 ezer Ft, dologi kiadások 1.687 ezer Ft).



	14) 
	A Fővárosi Közgyűlés szeptember 13-i ülésén 1644/2012.(IX.13.) Főv. Kgy. határozatával döntést hozott arról, hogy a Beszédvizsgáló Országos Szakértői és Rehabilitációs Bizottság és Gyógypedagógiai Szolgáltató Központ (Budapest XI. Halmi utca 26.) jelenlegi székhelyének kiváltásával az intézményt új székhelyen kívánja elhelyezni. Az új székhely kialakítására  a Pesti Barnabás Élelmiszeripari Szakközépiskola és Szakiskola Budapest VI. Andrássy út 63-65. szám alatti székhelyét tankonyha áthelyezésével teszi alkalmassá az átalakuló szakmai képzésre, és ennek érdekében egyszeri jelleggel 2.500 ezer Ft összeggel javasolom csökkenteni a „9300 Általános tartalék” cím kiadási előirányzatát, egyidejűleg azonos összeggel javasolom megemelni a„371500 Színes TISZK Gazdasági Szervezete” cím támogatási és kiadási, azon belül a dologi kiadások előirányzatát, továbbá javasolom tervbe venni az új „Székhely kialakítása épület részleges felújításával” feladatot Budapest Főváros Önkormányzata 3 éves felújítási tervében 25.000 ezer forint összköltséggel, 2013 évi megvalósítással az „Oktatási feladatok” között a „3703 Gyógypedagógiai Intézmények Gazdasági Szervezete” feladatai között.



	15) 
	A Fővárosi Önkormányzat 619/2009. (04.30.) számú határozatában elfogadta Budapest Főváros Energetikai Cselekvési Programját, melynek 5. fejezete az intézményi energetikai auditok lefolytatásáról, azok céljáról, módszeréről és várható eredményéről szól. A Fővárosi Közgyűlés október 31-i döntésével Programhoz kapcsolódó feladat megvalósítása érdekében csökkenteni javasolom a „9114 Céltartalék az önkormányzati szerkezetátalakításhoz kapcsolódó kiadásokra”cím előirányzatát 4.820 ezer Ft-tal, egyidejűleg azonos összeggel tervbe venni az új „8406 Energetikai feladatok” cím dologi kiadásainak előirányzatát.



	16) 
	A Fővárosi Közgyűlés az 591/2012. (04. 25.) határozatával jóváhagyta a Fővárosi Önkormányzat Környezetvédelmi Alapjának 2012. évi pályázati felhívását és kiírását. A pályázatok kiértékelését követően a támogatások kiosztására javasolom csökkenteni 16.764 ezer Ft-tal a „8210 Környezetvédelmi alap” címen belül a támogatásértékű működési kiadás előirányzatát, egyidejűleg azonos összeggel javasolom megemelni címen belül a működési célú pénzeszközátadás áhtn kívülre előirányzatot. 



	17) 
	A Fővárosi Közgyűlés október 31-i döntésével a BKV Előre Sport Club kérését és az Egyesület utánpótlás-nevelési tevékenységének támogatására és az ezzel összefüggésben felmerülő működési kiadásaira egyszeri vissza nem térítendő támogatást biztosít, melynek érdekében 20.000 ezer Ft-tal javasolom csökkenteni a „9300 Általános tartalék” cím működési tartalék kiadási előirányzatát, egyidejűleg ugyanezen összeggel javasolom megemelni az új „8712 BKV Előre SC támogatása” cím kiadási, azon belül a működési célú pénzeszköz átadás áht-n kívülre előirányzatát.



	18) 
	A Fővárosi Közgyűlés október 31-i döntésével elfogadta a Fővárosi Önkormányzat Béke Gyermekotthon és Általános Iskolájához tartozó bócsai speciális lakásotthonban, 2011. december 28-án megtámadott gyermekfelügyelő, Rakonczay Roland kárigényét. A peren kívül kötendő egyezség fedezetének biztosítására javasolom csökkenteni a „9300 Általános tartalék” kiadási, azon belül működési célú tartalék előirányzatát 20.000 ezer Ft-tal, egyidejűleg azonos összeggel javasolom megemelni egyszeri jelleggel a „430120 Budapest Főváros Önkormányzatának Béke Gyermekotthona és Általános Iskolája (Hárshegyi út)” cím támogatási és kiadási, azon belül a személyi juttatások előirányzatát.



	19) 
	A Fővárosi Közgyűlés október 31-én döntött a 2012. évi Zöldfelületi Közszolgálati Szerződés 2. számú módosításáról. A döntés végrehajtás érdekében javasolom csökkenteni a 
· „9300 Általános tartalék” cím kiadási előirányzatát 336.413 ezer Ft-tal, 
· „8403 Önkormányzati beruházások” cím, azon belül a „Sorfatelepítés, fasor rekonstrukció tervezés” feladat előirányzatát 90.000 ezer Ft-tal.
Ezzel egyidejűleg javasolom megemelni a „8141 Fővárosi Kertészeti Nonprofit Zrt”cím kiadási, azon belül a működési célú pénzeszköz átadás áht-n kívülre előirányzatát 426.413 ezer Ft-tal.





	20) 
	A Fővárosi Közgyűlés október 31-i döntésével támogatta a BKV Zrt. számára nyújtott tulajdonosi kölcsön rendezését. A visszafizetendő tulajdonosi kölcsön és kamatok, illetve a Közszolgáltatás ellentételezéséhez szükséges forrás biztosítása érdekében javasolom megemelni a „8501 Intézményi működési bevételek” cím előirányzatát 311.516 ezer Ft-tal, ezzel egyidejűleg azonos összeggel javasolom megemelni a „8152 BKV Zrt. támogatása cím kiadási, azon belül a működési célú pénzeszközátadás áht-n kívülre előirányzatát.



	21) 
	A Fővárosi Közgyűlés október 31-i döntésével elfogadta az Európai Unió Kohéziós Alapjából és az Operatív program hazai központi költségvetési előirányzatából származó támogatásnak a Budapesti 4. sz. metróvonal I. szakasz (Kelenföldi pályaudvar – Keleti pályaudvar) és kapcsolódó felszíni beruházásai megvalósításának finanszírozására kötött egyes szerződések (Támogatási Szerződés, Finanszírozási Szerződés) módosítását, egységes szerkezetbe foglalását, valamint az engedélyokirat 2. sz. módosítását. A feladat végrehajtása érdekében javasolom csökkenteni a:
· „8536 Támogatás értékű beruházási bevétel” cím KÖZOP „Budapest 4-es metróvonal támogatása” előirányzatát 1.391.100 ezer Ft-tal,
· „8403 Önkormányzati beruházások” címen belül a „4.sz. metró (1.szakasz alapprojekt + 1. szakasz kapcsolódó beruházás) KÖZOP előleg állományváltozással” feladat előirányzatát 2.518.500 ezer Ft-tal.
Ezzel egyidejűleg javasolom megemelni a „9112 Évközi indítású önkormányzati beruházások” címen belül a „Fejlesztések átütemezésének tartaléka” előirányzatot 1.127.400 ezer Ft-tal.
A feladat összköltsége 454.232.700 ezer Ft. A feladat 2013. évi üteme 81.168.000 ezer Ft (ebből átvett pénz KÖZOP 59.627.500 ezer Ft, állami kiegészítő finanszírozás 10.603.700 ezer Ft), 2014. évi üteme 54.879.000 ezer Ft (ebből átvett pénz KÖZOP 18.145.300 ezer Ft, állami kiegészítő finanszírozás 27.260.500 ezer Ft), 2015. évi üteme 56.763.600 ezer Ft (ebből átvett pénz KÖZOP 12.290.700 ezer Ft, állami kiegészítő finanszírozás 33.962.400 ezer Ft).





III. A Fővárosi Közgyűlés november 28-i ülésén külön napirendként tárgyalt előterjesztésekből következő javaslatok

	1) 
	A Főpolgármesteri Hivatal elkészítette a Margitszigeti Szabadtéri Színpad ingatlanának műszaki állapotfelmérését. Hivatkozva a „Javaslat Margitszigeti Szabadtéri Színpad műszaki állapotának javításához beruházási forrás biztosítására” tárgyú előterjesztéshez, az ingatlan rekonstrukciójának 2012. évben történő megkezdése érdekében 7.874 ezer Ft-tal javasolom csökkenteni a „9300 Általános tartalék” cím kiadási, azon belül működési célú tartalék előirányzatát és ezzel egyidejűleg ugyanezen összeggel javasolom megemelni a „8107 Szabad Tér Színház Nonprofit Kft.” cím kiadási, azon belül a beruházási célú pénzeszközátadás áht-n kívülre előirányzatát. A feladat további költségei: 2014-ben 214.961 e Ft, 2015-ben 59.055 e Ft.



	2) 
	A „Javaslat Városligeti Műjégpálya intézmény működésének támogatására” tárgyú előterjesztéshez kapcsolódóan az intézmény működőképességének megőrzése érdekében egyszeri jelleggel 25.000 ezer Ft-tal javasolom csökkenteni a „9300 Általános tartalék” cím kiadási, azon belül működési célú tartalék előirányzatát és ugyanezen összeggel javasolom megemelni az „5802 Városligeti Műjégpálya” cím támogatási és kiadási, azon belül a dologi kiadások előirányzatát.



	3) 
	A Főváros Önkormányzat fenntartásában működő szociális intézmények működőképességének 2012. évi fenntartásához további pénzügyi források biztosítása szükséges. A „Javaslat szociális intézmények támogatására II.” tárgyú előterjesztésben foglaltak szerint 119.690 ezer Ft-tal javasolom csökkenteni a „9300 Általános tartalék” cím kiadási előirányzatát, ezzel egyidejűleg egyszeri jelleggel javasolom megemelni a 
· „2102 Fővárosi Önkormányzat Idősek Otthona Baross u.” cím támogatási és kiadási, azon belül a dologi kiadások előirányzatát 5.000 ezer Ft-tal,
· „2103 Fővárosi Önkormányzat Idősek Otthona Dózsa György út” cím támogatási és kiadási, azon belül a dologi kiadások előirányzatát 13.400 ezer Ft-tal,
· „2106 Fővárosi Önkormányzat Idősek Otthona Halom u.” cím támogatási és kiadási, azon belül a dologi kiadások előirányzatát 22.000 ezer Ft-tal,
· „2107 Fővárosi Önkormányzat Idősek Otthona Kamaraerdei u.” cím támogatási és kiadási, azon belül a dologi kiadások előirányzatát 43.145 ezer Ft-tal,
· „2108 Fővárosi Önkormányzat Idősek Otthona Kútvölgyi út” cím támogatási és kiadási, azon belül a dologi kiadások előirányzatát 8.775 ezer Ft-tal,
· „2110 Fővárosi Önkormányzat Idősek és Pszichiátriai Betegek Otthona” cím támogatási és kiadási előirányzatát 13.370 ezer Ft-tal, (a kiadásból: személyi juttatások 6.000 ezer Ft, munkaadókat terhelő járulékok és szociális hozzájárulási adó 2.620 ezer Ft, dologi kiadások 4.750 ezer Ft),
· „2114 Fővárosi Önkormányzat Idősek Otthona Gödöllő” cím támogatási és kiadási előirányzatát 5.000 ezer Ft-tal, (a kiadásból: személyi juttatások 4.000 ezer Ft, munkaadókat terhelő járulékok és szociális hozzájárulási adó 1.000 ezer Ft)
· „2123 Fővárosi Önkormányzat Idősek Otthona Vámosmikola” cím támogatási és kiadási, azon belül a dologi kiadások előirányzatát 4.000 ezer Ft-tal,
· „9181 Céltartalék a szociális intézmények működőképességének megőrzése” cím, kiadási előirányzatát 5.000 ezer Ft-tal.





IV. Egyéb, feladat-végrehajtáshoz kapcsolódó előirányzat-rendezési javaslatok

	1) 
	Az Európai Bizottsággal a BKSZ projekt és a Jaspers szakértői egyeztető tárgyalás brüsszeli kiutazásának költségeire vonatkozó előirányzatok rendezésére a címen belüli átcsoportosítás miatt javasolom csökkenteni a „8403 Önkormányzati beruházások” címen belül a „Budapest Komplex Integrált Szennyvízcsatornázása, előkészítése” feladat önkormányzati beruházás előirányzatát 392 ezer Ft-tal, egyidejűleg azonos összeggel javasolom megemelni a feladat  dologi kiadások előirányzatát. Továbbá annak érdekében, hogy a kiutazás szervezését végző költségei megtérülhessenek 392 ezer Ft-tal javasolom csökkenteni a „8403 Önkormányzati beruházások” címen belül a „Budapest Komplex Integrált Szennyvízcsatornázása, előkészítése” feladat dologi kiadások előirányzatát, egyidejűleg azonos összeggel javasolom megemelni a „7101 Igazgatási apparátus kiadásai” cím (007 törzsszám) támogatási és kiadási előirányzatát (a kiadásból: személyi juttatások 38 ezer Ft, munkaadókat terhelő járulékok és szociális hozzájárulási adó 8 ezer Ft, dologi kiadások 346 ezer Ft).



	2) 
	A „7103 Gazdasági és ellátási feladatok” címre a pénzmaradvány felosztásánál a céljelleggel támogatott intézményi felújítások előirányzatára 31.726 ezer Ft került előirányzatosításra. Mivel az említett összeg már a költségvetés készítésekor tervezésre került, így ennek előirányzati rendezésére 31.726 ezer Ft-tal javasolom csökkenteni a „7103 Gazdasági és ellátási feladatok” címen belül a pénzforgalom nélküli bevételek és a céljelleggel támogatott intézményi felújítások előirányzatát, egyidejűleg azonos összeggel javasolom megemelni a „9300 Általános tartalék” cím kiadási előirányzatát.



	3) 
	Az INTERREG IV C program keretében megvalósuló CLUSNET elnevezésű projekttel kapcsolatban az ERFA támogatás előirányzatának rendezésére 3.615 ezer Ft-tal javasolom csökkenteni a „8522 Működési célú pénzeszközátvétel áht-n kívülről” cím bevételi előirányzatát, egyidejűleg azonos összeggel javasolom megemelni a „7101 Igazgatási apparátus kiadásai” cím bevételi, azon belül a működési célú pénzeszközátvétel áht-n kívülről előirányzatát a 148-ös törzsszámom.





	4) 
	Az államháztartásról szóló 2011. évi CXCV. törvény, annak működési rendjéről szóló 368/2011. (XII. 31.) Korm. rendelet rendelkezései, valamint a 14/2012. (III. 20.) Főv. Kgy. rendelet 24. § (11)-(12) bekezdésében foglaltak alapján (75 %-os korlátozást figyelembe véve) a költségvetési szerv az előirányzatot meghaladó többletbevételét az irányító szerv hatáskörében végrehajtott előzetes előirányzat-módosítás után használhatja fel. Ennek megfelelően az intézményi adatszolgáltatások alapján 49.640 ezer Ft többletbevétel tervbevételére és azok felhasználására a rendelet-tervezet 1. § (36) bekezdése szerint teszek javaslatot.



	5) 
	Perbál Község Tűzoltó Egyesülete számára 2011. évben biztosított támogatásból a visszautalásra került 72 ezer Ft-tal javasolom megemelni a „8522 Működési célú pénzeszközátvétel áht-n kívülről” cím bevételi előirányzatát, egyidejűleg azonos összeggel javasolom megemelni a „9300 Általános tartalék” cím kiadási előirányzatát.



	6) 
	Az osztalék-és hozambevételek érvényes előirányzatához képest mutatkozó túlteljesítésének 2.476.417 ezer Ft-os összegével javasolom megemelni a „8520 Osztalék és hozam bevétel” cím bevételi előirányzatát, egyidejűleg azonos összeggel javasolom csökkenteni a „8513 Tárgyi eszközök, immateriális javak értékesítése” cím bevételi előirányzatát, a tervezetthez képest alacsonyabb összegben történő teljesítése miatt.



	7) 
	Az egyes oktatási intézményekben tervezett többletfeladatokhoz szükséges kiadások biztosítása érdekében 1.200 ezer Ft-tal javasolom csökkenteni a „9127 Év közben belépő oktatási intézmények működési többletköltsége” cím működési céltartalék előirányzatát, egyidejűleg tartós jelleggel azonos összeggel javasolom megemelni a „3703 Gyógypedagógiai Intézmények Gazdasági Szervezete” cím támogatási és kiadási, azon belül a dologi kiadások előirányzatát, a „370307 Benedek Elek Óvoda, Általános Isk., Speciális Szakiskola és Egységes Gyógyped-i Módszertani Intézmény” címet érintően.



	8) 
	A főpolgármesteri hatáskörben átcsoportosított, de ki nem utalt támogatás rendezésére 627 ezer Ft-tal javasolom csökkenteni a „8447 Főpolgármesteri keret” cím kiadási, azon belül a működési célú pénzeszközátadás áht-n kívülre előirányzatát, egyidejűleg azonos összeggel javasolom megemelni a „9121 Főpolgármesteri keret céltartaléka” cím kiadási előirányzatát.



	9) 
	A BFVK közszolgálati szerződésének 2011. évi elszámolásának rendezésére javasolom csökkenteni a „8250 BFVK Zrt. közszolgáltatás” címkód „003”-as törzsszám kiadási, ezen belül a dologi kiadások előirányzatát 3.500 ezer Ft-tal, egyidejűleg javasolom megemelni azonos összeggel az új „8231 BFVK Zrt. közszolgáltatás” cím kiadási, azon belül a dologi kiadások előirányzatát.



	10) 
	A 2011-es pénzmaradvány rendezése érdekében a „8816 Települési értékvédelmi támogatás” címen belüli átcsoportosítás miatt javasolom 
· csökkenteni a támogatásértékű beruházási kiadások előirányzatát 1.000 ezer Ft-tal, és egyidejűleg, azonos összeggel javasolom megemelni a ámogatásértékű felújítási kiadások előirányzatát,
· csökkenteni a beruházási célú pénzeszközátadás áht-n kívülre előirányzatát 41.500 ezer Ft-tal, és egyidejűleg azonos összeggel javasolom megemelni a felújítási célú pénzeszközátadás áht-n kívülre előirányzatát.



	11) 
	A Budapesti Városvédő Egyesület számára a Főpolgármesteri keretből nyújtott támogatás célja meghiúsult, így a kamatfizetés címén visszautalásra került 13 ezer Ft-tal javasolom megemelni a „8522 Működési célú pénzeszköz átvétel áht-n kívülről” cím bevételi előirányzatát, egyidejűleg ugyanezen összeggel javasolom megemelni a „9300 Általános tartalék” cím kiadási előirányzatát.





	12) 
	A Közraktárak ügyében eljáró igazságügyi szakértő szakértői díjának fedezésére 12.000 ezer Ft-tal javasolom csökkenteni a „9193 Peres ügyek céltartaléka” cím kiadási előirányzatát, ezzel egyidejűleg javasolom megemelni ugyanezen összeggel a „8821 Közraktárak” cím kiadási, azon belül a dologi kiadások előirányzatát.



	13) 
	A Vagyongazdálkodási Főosztály Lakásgazdálkodási Osztály gazdálkodási jogkörébe tartozó felújítási munkálatok által felmerült költségek kiegyenlítésére javasolom csökkenteni a „8403 Önkormányzati beruházások” cím „Bérlakások értékesítéséhez kapcsolódó kiadások” feladat előirányzatát 9.600 ezer Ft-tal, egyidejűleg azonos összeggel javasolom megemelni a „8834 Fővárosi Önkormányzat tulajdonában lévő lakások üzemeltetése” cím kiadási, azon belül a dologi kiadások előirányzatát.



	14) 
	A Fővárosi Közgyűlés 1650/2012 (IX.13.) számú határozatával elfogadta a Fővárosi Önkormányzat Csecsemőket, Kisgyermekeket és Fogyatékosokat Befogadó Gyermekotthonai intézményt (1063 Budapest, Kmety György utca 31.) beolvadással egyesíti a Budapest Főváros Önkormányzatának Sztehlo Gábor gyermekotthonával. Az átszervezéshez kapcsolódó fedezet biztosítására 1.500 ezer Ft-tal javasolom csökkenteni a „7228 Gyermek- és ifjúságvédelmi feladatok” cím támogatási és kiadási előirányzatát (a kiadásból: személyi juttatások 972 ezer Ft, munkaadókat terhelő járulékok és szociális hozzájárulási adó 266 ezer Ft, dologi kiadások 262 ezer Ft), egyidejűleg javasolom megemelni:
· a „430106 Budapest Főváros Önkormányzatának Sztehlo Gábor Gyermekotthona” cím támogatási és kiadási előirányzatát 1.238 ezer Ft-tal (a kiadásból: személyi juttatások 972 ezer Ft, munkaadókat terhelő járulékok és szociális hozzájárulási adó 266 ezer Ft),
· a „4301 Fővárosi Gyermekvédelmi Intézmények Gazdasági Szervezete” cím támogatási és kiadási, azon belül a dologi kiadások előirányzatát 262 ezer Ft-tal.



	15) 
	A Vagyongazdálkodási Főosztály javaslatára az eredeti költségvetésből elvonásra került 10%-os csökkentés rendezésére a kiemelt előirányzatok közötti átcsoportosítás végrehajtására a „8834 Fővárosi Önkormányzat tulajdonában lévő lakások üzemeltetése” címen belül javasolom csökkenteni: 
· a működési célú támogatási kölcsön előirányzatát 10.114 ezer Ft-tal,
· a dologi kiadások előirányzatát 1.398 ezer Ft-tal, 
egyidejűleg javasolom megemelni a támogatásértékű működési kiadás előirányzatát 11.512 ezer Ft-tal.





V. A költségvetési rendelet normaszövegét érintő módosítási javaslat

	A költségvetési rendelet normaszövegét érintő módosítási javaslatot a rendelet-tervezet 2. §-a tartalmazza, mely 

	· a Bűnmegelőzési célú bizottsági keret felhasználásával kapcsolatos szabályozások felsőrendű jogszabályi megfeleltetésének intézkedését tartalmazza,






VI. Egyéb döntési javaslatok

	1) 
	A költségvetési rendelet 26. § (9) bekezdése szerint az alapítványok és civil szervezetek részére támogatás csak a Közgyűlés engedélyével adható, ezért a Közgyűlés hozzájárulását kérem a „8447 Főpolgármesteri keret” cím terhére az alábbi alapítványok, civil szervezetek megjelölt összegű támogatásának átutalásához:

	1. 
	Magyar Sportújságírók Szövetsége
	200
	ezer Ft,

	2. 
	JMPoint Alapítvány
	1.500
	ezer Ft,

	3. 
	Kor Kontroll Társaság
	200
	ezer Ft,

	4. 
	Magyar Egészségügyi Szakdolgozói Kamara
	300
	ezer Ft,

	5. 
	Szempont Alapítvány
	350
	ezer Ft,

	6. 
	Szent István Közhasznú Alapítvány
	200
	ezer Ft,

	7. 
	Magyar Örökség és Európa Egyesület
	70
	ezer Ft,

	8. 
	Magyar Kézművességért Alapítvány
	300
	ezer Ft.




Döntési javaslat
A Fővárosi Közgyűlés úgy dönt, hogy:

engedélyezi az alábbi alapítványok, civil szervezetek megjelölt összegű támogatásának átutalását a „8447 Főpolgármesteri keret” cím terhére
	1. 
	Magyar Sportújságírók Szövetsége
	200
	ezer Ft,

	2. 
	JMPoint Alapítvány
	1.500
	ezer Ft,

	3. 
	Kor Kontroll Társaság
	200
	ezer Ft,

	4. 
	Magyar Egészségügyi Szakdolgozói Kamara
	300
	ezer Ft,

	5. 
	Szempont Alapítvány
	350
	ezer Ft,

	6. 
	Szent István Közhasznú Alapítvány
	200
	ezer Ft,

	7. 
	Magyar Örökség és Európa Egyesület
	70
	ezer Ft,

	8. 
	Magyar Kézművességért Alapítvány
	300
	ezer Ft.




megalkotja……./2012. (……..) önkormányzati rendeletét Budapest Főváros Önkormányzata 2012. évi összevont költségvetéséről szóló 14/2012. (III. 20.) Főv. Kgy. rendelet módosításáról a 3. számú melléklet szerinti tartalommal.


Döntéshozatal módja: 
A 1. számú határozati javaslat elfogadásához egyszerű, a rendeletalkotáshoz minősített szavazattöbbség szükséges.


Budapest, 2012. november „……..”
	

	Dr. Bagdy Gábor
főpolgármester-helyettes

	Láttam:

	Sárádi Kálmánné dr.
főjegyző

